

**KAZLŲ RŪDOS SAVIVALDYBĖS ADMINISTRACIJOS
TURTO VALDYMO IR ŪKIO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 631 / 95 276, el. p. ukis@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL VALSTYBĖS NEKILNOJAMOJO TURTO PERĖMIMO KAZLŲ RŪDOS SAVIVALDYBĖS NUOSAVYBĖN**

2024-12-05

Kazlų Rūda

1. **Tarybos sprendimo projekto tikslai ir uždaviniai:** perimti Kazlų Rūdos savivaldybės nuosavybėn Kazlų Rūdos savivaldybės apskaitoje registruotą ir faktiškai valdomą valstybės nekilnojamąjį turtą – vietinės reikšmės kelius / gatves, nurodytus sprendimo projekto priede (sąraše).
2. **Dabartinis ir siūlomas Tarybos sprendimo projekte aptariamų klausimų reguliavimas:** 2022 m. liepos 8 d. įsigaliojo Lietuvos Respublikos valstybės turto perėmimo savivaldybių nuosavybėn įstatymo (toliau – ir Įstatymas) nauja redakcija, kurioje nurodytą valstybės turtą savivaldybės savo nuosavybėn perima ne perdavimo-priėmimo aktais (kaip buvo iki minėto įstatymo naujos redakcijos), bet savivaldybių tarybų sprendimais. Lietuvos Respublikos valstybės turto perėmimo savivaldybių nuosavybėn įstatymo (Nr. [XIV-1252](https://www.e-tar.lt/portal/legalAct.html?documentId=08eb98d0fdf711ec8fa7d02a65c371ad))3 straipsnio 1 ir 2 dalyje nurodytas turtas (kuris faktiškai buvo savivaldybių teritorijose iki 1998 metų ir nebuvo perimtas savivaldybių nuosavybėn, tačiau savivaldybių buvo valdomas patikėjimo teise ir apskaitomas savivaldybių administracijų buhalterinėje apskaitoje) Savivaldybės nuosavybėn perduodamas Savivaldybės tarybos sprendimu.

Vadovaujantis Įstatymu, savivaldybės nuosavybėn perimamas turtas, kuris yra registruotas savivaldybės apskaitoje ir faktiškai buvo savivaldybės teritorijoje iki 1998 metų, bet iki šiol nebuvo perimtas savivaldybės nuosavybėn.

Vadovaujantis Įstatymo 4 straipsnio 1 dalimi, sprendimo projektas ne vėliau kaip prieš vieną mėnesį iki jo svarstymo savivaldybės tarybos posėdyje paskelbiamas viešai savivaldybės interneto svetainėje. Pažymėtina, kad įgyvendinant minėtas Įstatymo nuostatas, šis Tarybos sprendimo projektas buvo paskelbtas Kazlų Rūdos savivaldybės interneto svetainėje ([www.kazluruda.lt](http://www.kazluruda.lt)) 2024-11-15 (Tarybos posėdis yra numatytas 2024-12-16).

1. **Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Neregistruotas nekilnojamasis turtas (nurodytas sprendimo projekto priede) bus įregistruotas Nekilnojamojo turto registre.
2. **Tarybos sprendimo projekto vertinimas, kai rengiamas norminio teisės akto projektas:** Projektas nevertintinas antikorupciniu požiūriu.
3. **Numatomo teisinio reguliavimo poveikio vertinimo rezultatai:** Teisinio reguliavimo poveikio vertinimas neatliekamas.
4. **Priėmus Tarybos sprendimą keičiami ar pripažįstami netekusiais galios teisės aktai**: Nėra.
5. **Tarybos sprendimui įgyvendinti reikalingi priimti teisės aktai**: Nėra.
6. **Tarybos sprendimui įgyvendinti reikalingos lėšos ir šaltiniai:** Projekto įgyvendinimui biudžeto lėšų nereikės.
7. **Kiti Tarybos sprendimui priimti reikalingi pagrindimai, skaičiavimai ar paaiškinimai:** Nėra.
8. **Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Nėra
9. **Tarybos sprendimas įsigalioja:** Teisės aktų nustatyta tvarka.
10. **Tarybos sprendimo projekto lyginamasis variantas:** Nėra.
11. **Su Tarybos sprendimo projekto rengimu susiję dokumentai:** Nėra.

|  |  |  |
| --- | --- | --- |
|  |  |  |

|  |  |  |
| --- | --- | --- |
| Vyriausioji specialistė |  | Milda Paškauskienė |